
Biroul de informare şi relaţii publice                                                       18.10.2013
COMUNICAT DE PRESĂ

În perioada 14-18 octombrie 2013, în cadrul programului de schimb de magistraţi între statele europene intitulat „Programul de schimb al autorităţilor judiciare”, organizat de Institutul Naţional al Magistraturii în colaborare cu Reţeaua Europeană de Formare Judiciară (EJTN), şase magistraţi din Franţa, Spania, Polonia şi Luxemburg au efectuat un stagiu la sediul Curţii de Apel Iaşi.


Pe parcursul săptămânii petrecute la instanţele ieşene magistraţii au participat la întâlniri şi discuţii de caz cu judecătorii din cadrul Curţii de Apel Iaşi şi ai Tribunalului Iaşi şi  au asistat la dezbateri publice pe teme  de drept civil, drept administrativ şi drept penal în cadrul celor două instanţe. 



Membrii delegaţiei formate din cei şase judecători europeni aflaţi la Curtea de Apel Iaşi în perioada 14-18.10.2013 precizează că pe parcursul acestor zile au constatat profesionalismul colegilor magistraţi români, concluzia fiind una pozitivă cu privire la imparţialitatea, independenţa şi eficienţa sistemului juridic român. 

